

#### ประกาศองค์การบริหารส่วนตำบลตลิ่งชัน

**เรื่อง การประชาสัมพันธ์กำหนดวัน เวลา การตรวจรับงานจ้างโครงการก่อสร้าง**

**ถนนคสล.สายสี่แยกนาท้อน – บ้านนายสมบูรณ์ หมู่ที่ 7**

-------------------------------------------------------

 ด้วยองค์การบริหารส่วนตำบลตลิ่งชัน ได้ดำเนินการประมูลด้วยระบบอิเล็กทรอนิกส์ โครงการก่อสร้างถนนคสล.สายสี่แยกนาท้อน – บ้านนายสมบูรณ์ หมู่ที่ 7 เมื่อวันที่ 15 มิถุนายน 2555 และองค์การบริหารส่วนตำบลตลิ่งชัน ได้ตกลงทำสัญญาจ้างกับนายวิศณุ แซ่เตง เป็นผู้รับจ้างดังกล่าว เพราะเป็นผู้เสนอราคาต่ำสุด ตามสัญญาจ้างเลขที่ 16/2555 ลงวันที่ 22 มิถุนายน 2555 เป็นเงิน 513,000 บาท (ห้าแสนหนึ่งหมื่นสามพันบาทถ้วน) โดยกำหนดแล้วเสร็จภายในวันที่ 20 กันยายน 2555 นั้น

 บัดนี้ ผู้รับจ้างได้ส่งมอบงานจ้าง ในวันที่ 11 กรกฎาคม 2555 และประธานคณะกรรมการตรวจงานจ้างได้นัดคณะกรรมการตรวจรับงานจ้างดังกล่าว เพื่อทำการตรวจรับงานจ้าง ในวันที่ 12 กรกฎาคม 2554 เวลา 10.30 น. ณ สถานที่ก่อสร้าง ดังนั้นองค์การบริหารส่วนตำบลตลิ่งชัน จึงขอประชาสัมพันธ์ให้ประชาชนทั่วไปทราบและเข้าร่วมตรวจสอบการตรวจรับงานจ้างดังกล่าวต่อไป

 จึงขอปิดประกาศให้ทราบโดยทั่วกัน

 ประกาศ ณ วันที่ 11 เดือน กรกฎาคม พ.ศ. 2555

 (นายชัยวุฒิ แก้วอย่างดี)

 นายกองค์การบริหารส่วนตำบลตลิ่งชัน